 Kooxdaasina waa tan Cabdullaahi Yuusuf iyo inta ay figrad wadaagaan, hadaba ma xuma in wixii dhib wada loo sheego dhibka ay wadaan ummaddana looga digo hase ahaatee waxaa iyadana ka sii fiicnaan lahayd in dadka meel farta loogu fiiqo oo dadka lagu yiraahdo war dadyohow duliga aad ku jirtaan sidaas iyo sidaas baad kaga bixi kartaan oo aan waxba la sarbeebin, haddii aan sidaas la helinna qofkasta ama guruub kasta oo hadlaa wuxuu ku sifoobayaa kuwa afkooda iyo uurkoodu is khilaafsan yahay ,wax qarsoon oo aan dadka qaar ogayn ama aan la wada ogaynna ma jiraan, ninkii u haysta in qorshayaashiisu sir u yihiinow dib isugu noqo, maxaa yeelay wax mar hore dhaacay iyo wax mar dhexe dhacay iyo wax dhowaan dhacay intaba midkoodna ma qarsoona. 